Family Feud

**Family Feud** הוא שעשועון אמריקאי שנוצר על ידי מארק גודסון ועלה לראשונה לשידור ברשת ABC ב-12 ביולי 1976.

## הפורמט
בשעשועון משתתפות בכל פעם שתי משפחות שמתחרות זו בזו. כל משפחה כוללת חמישה חברים. בכל תור חבר אחד מכל משפחה צריך/ה לנחש את התשובות הפופולריות ביותר לשאלות אשר נשאלו מבעוד מועד בסקר בו השתתפו מאה אנשים. אם המתמודד מצליח לנחש תשובה שאותה בחרו לפחות שני אנשים בסקר הוא/היא מקבלים ניקוד. לכל מתמודד ניתנת האפשרות לנחש שלוש תשובות אפשריות. אם המתמודד/ת לא מצליח/ה לנחש נכונה את אחת מהתשובות האפשריות באותן שלוש הפעמים, השאלה עוברת לקבוצה היריבה. הניקוד מחושב על סמך הפופולריות של כל תשובה בקרב המשתתפים בסקר.

השאלות שנשאלות בתוכנית הן בדרך כלל שאלות פתוחות אשר יכולות להיות להן בדרך כלל תשובות רבות. השאלות בדרך כלל מתחלקות לקטגוריות הבאות:

### חיי יומיום וסיטואציות נפוצות
שאלות לדוגמה בקטגוריה זו:
* "ציין/י משהו שאת/ה עושה לפני שאת/ה הולך/ת לישון"
* "מה הדבר הראשון שאנשים עושים כאשר הם מתעוררים?"
* "ציין/י שם של מקום בו אנשים צריכים לחכות בתור"

### תרחישים מצחיקים או בלתי צפויים
חלק מהשאלות נועדו לעודד את המשתתפים לספק תשובות מצחיקות או מפתיעות, שלעיתים קרובות מובילות לרגעים בלתי נשכחים. שאלות לדוגמה בקטגוריה זו:
* "ציין/י משהו שבעל עושה שמעצבן את אשתו"
* "אם כלבים היו מסוגלים לדבר, על מה הם היו מתלוננים?"
* "ציין/י משהו שאת/ה לא רוצה לראות כאשר את/ה נכנס/ת לשירותים"

### תרבות פופולרית
שאלות העוסקות בסלבריטאים, תוכניות טלוויזיה, סרטים או טרנדים שונים. שאלות לדוגמה בקטגוריה זו:
* "ציין/י את שחקנים הוליוודים נודעים שהשם הפרטי שלהם הוא כריס"
* "ציין/י שם של סרט שמשודר בחגים בו אנשים צופים כל שנה"

המשחק ממשיך במשך מספר סבבים עד שמשפחה אחת מצליחה לצבור כמות מסוימת של נקודות (בדרך כלל 300 נקודות). המשפחה המנצחת עולה לסבב האחרון המכונה "כסף מהיר" בו שניים מבני המשפחה המנצחת צריכים לענות תוך מגבלת זמן, כל אחד בתורו, על חמש שאלות אשר נשאלו מבעוד מועד בסקר בו השתתפו מאה אנשים. הניקוד מחושב על סמך הפופולריות של כל תשובה בקרב המשתתפים בסקר. אם הסכום הכולל מגיע ל-200 נקודות, המשפחה זוכה בפרס הגדול, שיכול להיות מזומן או אפילו מכונית. גם אם הם לא מצליחים להגיע ל-200 נקודות, הם עדיין מקבלים לרוב פרס כספי קטן יותר.

## פרסים
התוכנית זכתה בפרס אמי בשנת 1977 בקטגוריית השעשועון הטוב ביותר.

## עיבודים בינלאומיים
בעקבות הצלחת התוכנית נוצרו לאורך השנים עיבודים בינלאומיים במדינות שונות כולל בישראל, בבריטניה, באוסטרליה, בקנדה ובנורווגיה.

## מנחים

קובץ:Richard_Dawson_Family_Feud_1976_(cropped).jpg|טקסט=Richard Dawson hosted the series from its inception in 1976 until 1985, then again from 1994 to 1995.| ריצ'רד דוסון היה המנחה הראשון של התוכנית בין השנים 1976 עד 1985, ולאחר מכן שוב בין השנים 1994 עד 1995
קובץ:Louie_Anderson_2001.jpg|טקסט=Louie Anderson was the host of the show's most recent incarnation from its inception in 1999 until he was dismissed in 2002.| לואי אנדרסון היה המנחה של התוכנית בין 1999 עד 2002
קובץ:Richard_Karn_(1994).jpg|טקסט=Richard Karn replaced Anderson as host in 2002 and continued to host the show until 2006.| ריצ'רד קארן הנחה את התוכנית בין 2002 עד 2006
קובץ:John_O'Hurley_by_Gage_Skidmore.jpg|טקסט=John O'Hurley replaced Karn and hosted the show from 2006 until 2010.| ג'ון או'הרלי הנחה את התוכנית בין 2006 עד 2010
קובץ:SteveHarveyHWOFMay2013_(cropped).jpg|טקסט=Stand-up comedian Steve Harvey replaced O'Hurley in 2010, and has hosted the show ever since.| הסטנדאפיסט סטיב הארווי מנחה את התוכנית משנת 2010 ואילך


## קישורים חיצוניים
* 

## הערות שוליים

קטגוריה:ליונסגייט: סדרות טלוויזיה
קטגוריה:פוקס: תוכניות וסדרות
קטגוריה:אולפני CBS: תוכניות וסדרות
קטגוריה:תוכניות טלוויזיה אמריקאיות שעלו לשידור בשנות ה-1970